ᱢᱟᱸᱰᱞᱟ

ᱢᱟᱸᱰᱞᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱢᱟᱸᱰᱞᱟ ᱦᱚᱱᱚᱛ ᱨᱮ ᱱᱚᱜᱚᱨ ᱯᱟᱞᱤᱠᱟ ᱥᱟᱶ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱢᱟᱸᱰᱞᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱱᱟᱨᱢᱟᱫᱟ ᱜᱟᱰᱟ ᱨᱮᱱᱟᱜ ᱢᱤᱫ ᱞᱩᱯ ᱨᱮ ᱢᱮᱱᱟᱜᱼᱟ, ᱱᱤᱭᱟᱹ ᱯᱮ ᱥᱮᱦᱮᱫ ᱠᱷᱚᱱ ᱜᱷᱮᱨᱟᱣ ᱟᱠᱟᱱᱟ, ᱟᱨ ᱢᱟᱸᱰᱞᱟ ᱟᱨ ᱨᱟᱢᱱᱚᱜᱚᱨ, ᱢᱚᱫᱷᱭᱚ ᱯᱨᱚᱫᱮᱥ ᱛᱟᱞᱟ ᱨᱮ ᱑᱕ ᱢᱤᱞ ᱥᱟᱸᱜᱤᱧ ᱨᱮ ᱜᱟᱰᱟ ᱪᱟᱹᱴᱟᱹᱱᱤ ᱠᱷᱚᱱ ᱩᱱᱵᱽᱨᱚᱠᱮᱱ (unbroken) ᱜᱟᱦᱤᱨ ᱪᱟᱹᱴᱟᱹᱭ ᱨᱮ ᱞᱤᱸᱜᱤᱱᱟ ᱾ ᱱᱚᱸᱰᱮ ᱱᱚᱨᱢᱟᱫᱟ ᱨᱮᱱᱟᱜ ᱵᱚᱸᱜᱟ ᱦᱩᱭᱩᱜᱼᱟ, ᱟᱨ ᱜᱟᱰᱟ ᱫᱷᱟᱨᱮ ᱨᱮ ᱟᱹᱰᱤ ᱜᱟᱱ ᱜᱷᱟᱴ ᱛᱮᱭᱟᱨ ᱟᱠᱟᱱᱟ ᱾ ᱱᱚᱣᱟ ᱜᱚᱱᱰᱣᱟᱱᱟ ᱥᱚᱢᱨᱟᱡᱽ ᱟᱜ ᱢᱤᱫ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱚᱠᱟᱨᱮ ᱢᱤᱫ ᱢᱚᱦᱚᱞ ᱟᱨ ᱢᱤᱫ ᱠᱤᱞᱟ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ, ᱱᱚᱣᱟ ᱯᱨᱚᱯᱟᱨ (proper) ᱧᱮᱞᱵᱟᱨᱟ ᱨᱮᱱᱟᱜ ᱚᱵᱷᱟᱣ ᱛᱮ ᱠᱷᱚᱸᱰᱟᱦᱟᱨ (ruins) ᱨᱮ ᱥᱮᱱ ᱞᱮᱱᱟ ᱛᱟᱦᱮᱸᱫ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱸᱰᱞᱟ ᱨᱤᱱ ᱦᱚᱲ ᱮᱞ ᱗᱑,᱕᱗᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱮᱞ ᱕᱑% ᱟᱨ ᱛᱤᱨᱞᱟᱹ ᱟᱜ ᱔᱙% ᱢᱮᱱᱟᱜᱼᱟ ᱾ ᱒᱐᱑᱑ ᱨᱮ ᱢᱟᱸᱰᱞᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱘.᱓% ᱢᱮᱱᱟᱜᱼᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱘᱕% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱗᱙.᱕% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱕᱗.᱒% ᱢᱮᱱᱟᱜᱼᱟ ᱾ ᱟᱹᱫᱤᱵᱟᱹᱥᱤ ᱦᱚᱲ ᱮᱞ ᱨᱮ ᱰᱚᱢᱤᱱᱮᱴ (dominate) ᱢᱮᱱᱟᱜᱼᱟ, ᱚᱱᱟ ᱞᱟᱹᱜᱤᱫ ᱛᱮ ᱩᱱᱤ ᱵᱟᱲᱦᱟᱣ ᱮᱢ ᱞᱟᱹᱜᱤᱫ ᱛᱮ ᱢᱤᱫᱴᱟᱝ ᱱᱟᱯᱟᱭ ᱥᱮᱪᱮᱫ ᱯᱨᱚᱜᱽᱨᱟᱢ ᱢᱮᱱᱟᱜᱼᱟ ᱾ ᱢᱟᱸᱰᱞᱟ ᱨᱮ, ᱑᱓.᱗% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱙᱐% ᱦᱚᱲ ᱮᱞ ᱦᱤᱱᱫᱩ, ᱔% ᱤᱥᱟᱹᱭ, ᱕% ᱢᱩᱥᱞᱤᱢ ᱟᱨ ᱵᱩᱫᱫᱷᱚ, ᱡᱳᱭᱱᱳ ᱟᱨ ᱮᱢᱟᱱ ᱢᱮᱱᱟᱜ ᱠᱚᱣᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱢᱟᱸᱰᱞᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱒ ᱮ (ᱮᱠᱥᱯᱨᱮᱥ ᱨᱟᱡᱽᱰᱟᱦᱟᱨ) ᱛᱟᱞᱟ ᱠᱷᱚᱱ ᱡᱟᱵᱟᱞᱯᱩᱨ, ᱱᱟᱜᱽᱯᱩᱨ ᱟᱨ ᱨᱟᱭᱯᱩᱨ ᱞᱮᱠᱟᱱ ᱥᱩᱨ ᱨᱮᱱᱟᱜ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱟᱵᱟᱞᱯᱩᱨ ᱠᱷᱚᱱ ᱢᱟᱸᱰᱞᱟ ᱫᱷᱟᱹᱵᱤᱡ, ᱵᱟᱥ (᱙᱖ ᱠᱤᱞᱚᱢᱤᱴᱚᱨ) ᱛᱮ ᱔ ᱴᱟᱲᱟᱝ ᱠᱷᱚᱱ ᱰᱮᱦᱮᱨ ᱚᱠᱛᱚ ᱞᱟᱜᱟᱜᱼᱟ ᱾ ᱪᱮᱫᱟᱜ ᱪᱮ ᱥᱚᱲᱚᱠ ᱟᱹᱰᱤ ᱠᱷᱟᱨᱟᱵᱟ ᱾ ᱱᱚᱸᱰᱮ ᱢᱟᱲᱟᱝ ᱢᱟᱸᱰᱞᱟ ᱫᱚ ᱱᱮᱱᱯᱩᱨ ᱠᱷᱚᱱ ᱡᱟᱵᱟᱞᱯᱩᱨ, ᱜᱚᱱᱰᱤᱭᱟ, ᱪᱷᱤᱸᱫᱽᱣᱟᱲᱟ ᱞᱮᱠᱟᱛᱮ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱱᱮᱨᱚ ᱜᱮᱡᱽ ᱴᱨᱮᱠ ᱤᱫᱤ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱤᱛᱚᱜ ᱢᱟᱸᱰᱞᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱵᱨᱚᱰ ᱜᱮᱡᱽ ᱴᱨᱮᱠ ᱠᱷᱚᱱ ᱡᱚᱲᱟᱜᱼᱟ ᱪᱮᱫᱟᱜ ᱪᱮ ᱠᱟᱹᱢᱤ ᱞᱟᱦᱟ ᱨᱮ ᱢᱮᱱᱟᱜᱼᱟ ᱾ ᱯᱟᱥᱮᱱᱡᱚᱨ ᱪᱤᱨᱟᱭᱰᱚᱸᱜᱽᱨᱤ ᱠᱷᱚᱱ"https://indiarailinfo.com" ᱡᱟᱵᱟᱞᱯᱩᱨ ᱞᱮᱠᱟᱛᱮ ᱱᱮᱱᱯᱩᱨ ᱫᱷᱟᱹᱵᱤᱡ ᱴᱨᱮᱱ ᱛᱮ ᱥᱮᱱ ᱫᱟᱨᱮᱭᱼᱟ ᱠᱚ, ᱪᱮᱫᱟᱜ ᱪᱮ ᱵᱨᱚᱰ ᱜᱮᱡᱽ ᱴᱨᱮᱠ ᱨᱮᱱᱟᱜ ᱠᱟᱹᱢᱤ ᱯᱩᱨᱟᱹ ᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ